Rossiya imperiyasining siyosiy agentligi
Rossiya imperatorlik siyosiy agentligi yoki Rossiya siyosiy agentligi — Buxoro amirligining Buxoro (1886—1891-yillar) va Kogon (1892—1917-yillar) shaharlarida Rossiya imperiyasining Tashqi ishlar vazirligining boʻlimi. 1885-yil 12-noyabrda tashkil topgan va Buxoro amirligida Rossiya imperiyasining siyosiy va iqtisodiy manfaatlarini ifodalagan. Unga Buxorodagi siyosiy agent rahbarlik qilgan, u ham tashqi ishlar vazirligi ham Turkiston general-gubernatoriga boʻysungan. Siyosiy agentlik fevral inqilobidan keyin Rossiya rezidensiyasiga aylantirildi va Oktabr inqilobiga qadar faoliyat yuritdi.